pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเผยยังไม่มีแนวคิดปรับรัฐมนตรีเศรษฐกิจ ระบุรัฐบาลเน้นพัฒนาเศรษฐกิจระดับฐานรากให้มีความเข้มแข็ง
วันอังคารที่ 18 เมษายน 2560
นายกรัฐมนตรีเผยยังไม่มีแนวคิดปรับรัฐมนตรีเศรษฐกิจ ระบุรัฐบาลเน้นพัฒนาเศรษฐกิจระดับฐานรากให้มีความเข้มแข็ง
นายกรัฐมนตรีเผยยังไม่มีแนวคิดปรับรัฐมนตรีเศรษฐกิจ ระบุรัฐบาลเน้นพัฒนาเศรษฐกิจระดับฐานรากให้มีความเข้มแข็ง
วันนี้ (18 เมษายน 2560) เวลา 13.20 น. ณ บริเวณห้องโถงตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีถึงการปรับคณะรัฐมนตรีเศรษฐกิจว่า ยังไม่มีความจําเป็นที่จะปรับรัฐมนตรีเศรษฐกิจตอนนี้ ซึ่งรัฐบาลมองมิติเศรษฐกิจในหลายด้าน ไม่ว่าจะเป็นระดับฐานราก เพราะเป็นส่วนที่มีความสําคัญมีจํานวนประชาชนหลายสิบล้านคน จึงจําเป็นต้องพัฒนาเศรษฐกิจระดับนี้ให้มีรายได้สูงขึ้น ยึดโยงกับเศรษฐกิจขนาดใหญ่ และการลงทุนขนาดใหญ่ เพื่อให้คนมีโอกาส มีทางเลือกมากขึ้นในการประกอบอาชีพ โดยรัฐบาลเน้นพัฒนาในกลุ่มจังหวัดให้มีฐานรากที่เข้มแข็งเชื่อมโยงสู่เศรษฐกิจขนาดใหญ่ระดับประเทศต่อไป
-----------------------------------------
รัฐบาลไทย-ข่าวทำเนียบรัฐบาล-ไทย-นาอูรูพร้อมร่วมมือใกล้ชิด เพื่อส่งเสริมความสัมพันธ์รอบด้านและเป็นรูปธรรม
วันพฤหัสบดีที่ 15 มิถุนายน 2560
ไทย-นาอูรูพร้อมร่วมมือใกล้ชิด เพื่อส่งเสริมความสัมพันธ์รอบด้านและเป็นรูปธรรม
ไทย-นาอูรูพร้อมร่วมมือใกล้ชิด เพื่อส่งเสริมความสัมพันธ์รอบด้านและเป็นรูปธรรม
วันนี้ (15 มิถุนายน 2560) เวลา 09.00 น. ณ ทําเนียบรัฐบาล นายบารอน ดิวาเวสี วากา (H.E. Honorable Baron Divavesi Waqa) ประธานาธิบดีสาธารณรัฐนาอูรู หารือข้อราชการกับพลเอก ประยุทธ์ จันทร์โอชา นายกรัฐมนตรี
พลโท วีรชน สุคนธปฏิภาค รองโฆษกประจําสํานักนายกรัฐมนตรี สรุปสาระสําคัญของการสนทนา ดังนี้
ทั้งสองฝ่ายยินดีที่ได้พบ พร้อมย้ําความสําคัญในการกระชับความสัมพันธ์ของทั้งสองประเทศ และพร้อมที่จะร่วมมืออย่างใกล้ชิดและให้เกิดเป็นรูปธรรมมากยิ่งขึ้น
ด้านความร่วมมือเพื่อการพัฒนา ไทยพร้อมสนับสนุนเพื่อการพัฒนาอย่างยั่งยืนในด้านที่นาอูรูต้องการ โดยทั้งสองฝ่ายเห็นพ้องว่า สาขาประมงเป็นสาขาที่ทั้งสองฝ่ายมีศักยภาพในการพัฒนา เนื่องจากไทยมีศักยภาพด้านการแปรรูปอาหารและการทําประมงอย่างยั่งยืน ในขณะที่นาอูรูมีศักยภาพในการเป็นแหล่งทรัพยากรธรรมชาติที่อุดมสมบูรณ์
นอกจากนี้ ไทยและนาอูรูยังเห็นพ้องให้มีการแลกเปลี่ยนการเยือน เพื่อเสริมสร้างความร่วมมือเพื่อการพัฒนา โดยเฉพาะด้านการอบรม ซึ่งไทยยินดีหากนาอูรูส่งผู้แทนมาเข้าร่วมการอบรมในหลักสูตรต่างๆ เพิ่มในอนาคต เพื่อให้ได้รับประโยชน์สูงสุดจากโครงการที่ไทยได้จัดเตรียมให้
ความร่วมมือด้านการสาธารณสุข ไทยยินดีให้ความช่วยเหลือในด้านการพัฒนาสาธารณสุขแก่นาอูรู โดยยินดีที่รัฐบาลนาอูรูมีการทําบันทึกความเข้าใจด้านการแพทย์กับโรงพยาบาลกรุงเทพฯ
ทั้งสองประเทศยังเห็นพ้องที่จะให้ใช้ทั้งสองประเทศเป็นฐานในการศูนย์รวมและกระจายสินค้าไปยังอาเซียนและประเทศในหมู่เกาะแปซิฟิก รวมถึงการพัฒนาความร่วมมือด้านการท่องเที่ยวที่ทั้งสองประเทศมีศักยภาพ
ด้านประธานาธิบดีนาอูรูกล่าวขอบคุณนายกรัฐมนตรีที่ให้เข้าพบในวันนี้ พร้อมย้ําว่า แม้นาอูรูจะเป็นประเทศที่มีขนาดไม่ใหญ่ แต่ให้ความสําคัญต่อมิตรภาพและความสัมพันธ์กับไทยเป็นอย่างมาก และพร้อมที่จะร่วมมือเพื่อส่งเสริมความสัมพันธ์อย่างรอบด้านกับไทยต่อไป
***************************
รัฐบาลไทย-ข่าวทำเนียบรัฐบาล-รมว.ยุติธรรม ระบุ ต้องพิจารณากระท่อมเพิ่มเติม ๓ ประเด็น ยืนยันผู้เสพกระท่อมไม่เคยทำร้ายใคร
วันพฤหัสบดีที่ 12 มีนาคม 2563
รมว.ยุติธรรม ระบุ ต้องพิจารณากระท่อมเพิ่มเติม ๓ ประเด็น ยืนยันผู้เสพกระท่อมไม่เคยทําร้ายใคร
รมว.ยุติธรรม ระบุ ต้องพิจารณากระท่อมเพิ่มเติม ๓ ประเด็น ยืนยันผู้เสพกระท่อมไม่เคยทําร้ายใคร
ในวันพุธที่ ๑๑ มีนาคม ๒๕๖๓ เวลา ๑๑.๐๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายสมศักดิ์ เทพสุทิน รัฐมนตรีว่าการกระทรวงยุติธรรมพร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม​ นายนิยม เติมศรีสุข เลขาธิการ ป.ป.ส.​ และนายไตรยฤทธิ์ เตมหิวงศ์ รองอธิบดีกรมสอบสวนคดีพิเศษ แถลงความคืบหน้าผลประชุมผู้บริหารกระทรวงยุติธรรม
นายสมศักดิ์ฯ กล่าวว่า วันนี้มี ๓ เรื่อง เรื่องแรก เมื่อวันที่ ๑๐ มีนาคม ๒๕๖๓ ที่ผ่านมา นายกรัฐมนตรีได้อนุมัติหลักการร่าง พ.ร.บ.ยาเสพติด พืชกระท่อม โดยนําความเห็นของสํานักงานตํารวจแห่งชาติมาประกอบการพิจารณา จากนั้นจะส่งให้สํานักงานคณะกรรมการกฤษฏีกาพิจารณา จึงแจ้งผลให้กระทรวงสาธารณสุข และเสนอสภาผู้แทนราษฏร์ตามขั้นตอนต่อไป
เรื่องพืชกระท่อมนั้นต้องพิจารณา ๓ เรื่อง คือ ๑. จะควบคุมไม่ให้เยาวชนไปใช้พืชกระท่อมได้อย่างไร โดยให้สํานักงาน ป.ป.ส. ประสานหน่วยงานที่เกี่ยวข้องดําเนินการ ๒. พืชกระท่อมสามารถทําเป็นยาและอาหารเสริมได้หรือไม่ ให้สํานักงาน ป.ป.ส. ดําเนินการตรวจสอบผลวิจัยเรื่องนี้และประสานสํานักงานคณะกรรมการอาหารและยา (อย.) และ​ ๓. คนใช้จะมีผลกระทบขณะขี่รถหรือไม่ แต่ที่ผ่านมาพบว่าผู้เสพพืชกระท่อม ไม่เคยตกเป็นข่าวทําร้ายร่างกายใคร ไม่ทะเลาะวิวาท หรือก่อคดีฉกชิงวิ่งราว จึงให้สํานักงาน ป.ป.ส. ไปศึกษา
นอกจากนี้ กระทรวงการคลังได้อนุมัติสิทธิพิเศษกับกรมราชทัณฑ์ในเรื่องที่หน่วยราชการมีการจัดซื้อสิ่งประดิษฐ์ หรือสิ่งของที่กรมราชทัณฑ์ให้ผู้ต้องขังเป็นผู้ผลิต เช่น มีหน่วยงานรัฐมาซื้ออิฐตัวหนอน ที่กรมราชทัณฑ์ผลิต สามารถจัดซื้อจัดจ้างด้วยวิธีพิเศษ โดยไม่ต้องผ่านการประกวดราคาตามขั้นตอน
นายสมศักดิ์ฯ กล่าวต่ออีกว่า คดีแชร์ต่างๆ ที่กรมสอบสวนคดีพิเศษ (ดีเอสไอ) ดําเนินการอยู่ ว่า คดีแชร์แม่มณี ทางดีเอสไอดําเนินการส่งฟ้องผู้ต้องหา ๙ ราย ต่ออัยการไปแล้ว ส่วนคดีแชร์ Forex-๓D นั้น นายไตรยฤทธิ์ เตมหิวงศ์ รองอธิบดีกรมสอบสวนคดีพิเศษ รายงานว่า เป็นคดีที่มีความซับซ้อนมาก และทางธนาคารได้ตรวจเอกสารเกี่ยวกับข้อมูลเส้นทางการเงินผู้ต้องหา จํานวน ๑๐ ลัง มาให้ไม่นาน จึงต้องใช้เวลาในการตรวจสอบและพิจารณาข้อมูล คาดว่าเดือนเมษายน ๒๕๖๓ จะมีความชัดเจน และ​เดือนกรกฎาคมนี้ จะส่งสํานวนฟ้องอัยการได้ นอกจากนี้ ประสานตํารวจสากล ตามจับกุมผู้บริหาร Forex-๓D ที่หลบหนีอยู่ประเทศสิงคโปร์ และประเทศมาเลเซียมาดําเนินคดีให้ได้
ส่วนกรณีนายอัจฉริยะ เรืองรัตนพงศ์ ประธานชมรมช่วยเหลือเหยื่ออาชญากรรม จะแจ้งความกลับดีเอสไอข้อหาแจ้งความเท็จนั้น นายไตรยฤทธิ์ฯ กล่าวว่า เรื่องดังกล่าวเกิดความเสื่อมเสียต่อภาพลักษณ์ของดีเอสไอ จึงไปแจ้งความ เพราะเป็นสิทธิตามกฏหมาย ยืนยันดีเอสไอไม่แจ้งความเท็จ เพราะเป็นข้อเท็จจริงตามที่ปรากฎเป็นข่าว
ด้านนายสมศักดิ์ฯ กล่าวว่า ประเด็นยังไม่ชัดเจน พูดไปคนจะสับสน ขอให้ประเด็นชัดเจนค่อยๆ ว่ากันเป็นเรื่องๆ และขอว่ากันในชั้นศาล
รัฐบาลไทย-ข่าวทำเนียบรัฐบาล-พิธีเปิดงานการจัดกิจกรรมเสริมสร้างความรู้ความเข้าใจหลักธรรมาภิบาลสิ่งแวดล้อมในสถานประกอบการ
วันศุกร์ที่ 7 กรกฎาคม 2560
พิธีเปิดงานการจัดกิจกรรมเสริมสร้างความรู้ความเข้าใจหลักธรรมาภิบาลสิ่งแวดล้อมในสถานประกอบการ
รองปลัดกระทรวงอุตสาหกรรม เป็นประธานเปิดงานการจัดกิจกรรมเสริมสร้างความรู้ความเข้าใจหลักธรรมาภิบาลสิ่งแวดล้อมในสถานประกอบการ
วันนี้ (7 กรกฎาคม 2560) นายกอบชัย สังสิทธิสวัสดิ์ รองปลัดกระทรวงอุตสาหกรรม เป็นประธานเปิดงานการจัดกิจกรรมเสริมสร้างความรู้ความเข้าใจหลักธรรมาภิบาลสิ่งแวดล้อมในสถานประกอบการ และมอบใบประกาศนียบัตรให้กับสถานประกอบการที่ผ่านเกณฑ์ธรรมภิบาลสิ่งแวดล้อม พร้อมกล่าวว่า กระทรวงอุตสาหกรรม ได้กําหนดนโยบายและยุทธศาสตร์ที่สอดคล้องกับแผนพัฒนาประเทศด้วยการมุ่งส่งเสริมพัฒนาวิสาหกิจให้มีขีดความสามารถในการแข่งขันได้อย่างยั่งยืน คํานึงถึงเศรษฐกิจ สังคม และสิ่งแวดล้อมไปพร้อมๆ กันอย่างสมดุลไม่ใช้เน้นหนักในเรื่องใดเรื่องหนึ่ง
“กระทรวงฯ ได้ริเริ่มโครงการธรรมาภิบาลสิ่งแวดล้อม มาตั้งแต่ปี 2551 โดยมุ่งหวังให้ประชาชนมีส่วนร่วมในกระบวนการตรวจสอบสถานประกอบการร่วมกับภาครัฐ ภาคเอกชน เพื่อแก้ไขปัญหาที่เกิดจากการประกอบการ และส่งผลกระทบต่อความเป็นอยู่ของประชาชนที่อาศัยอยู่รอบสถานประกอบการ รวมถึงส่งผลกระทบต่อความสมดุลของระบบนิเวศบนพื้นฐานหลักการธรรมาภิบาลสิ่งแวดล้อม 7 ประการ ประกอบด้วย การเข้าถึงข้อมูลข่าวสาร การมีส่วนร่วมในการแก้ไขปัญหา ความโปรงใส ความรับผิดชอบต่อสังคม นิติธรรม ความยุติธรรม และความยั่งยืน จนถึงปัจจุบันมีสถานประกอบการทั่วประเทศที่ผ่านเกณฑ์ธรรมาภิบาลสิ่งแวดล้อม จํานวนทั้งสิ้น 1,951 ราย โดยในปี 2559 มีสถานประกอบการที่ผ่านเกณฑ์ธรรมาภิบาลสิ่งแวดล้อมและเข้ารับใบประกาศนียบัตรใน จํานวนทั้งสิ้น 184 ราย ณ โรงแรมดิเอ็มเมอรัล รัชดาภิเษก
รัฐบาลไทย-ข่าวทำเนียบรัฐบาล-ปรับสมดุลน้ำมันปาล์ม เร่งนำไปผลิตไฟฟ้า
วันอังคารที่ 27 พฤศจิกายน 2561
ปรับสมดุลน้ํามันปาล์ม เร่งนําไปผลิตไฟฟ้า
รัฐบาลเร่งแก้ไขปัญหาราคาน้ํามันปาล์มและปาล์มน้ํามันตกต่ํา โดยให้การไฟฟ้าฝ่ายผลิตแห่งประเทศไทยนําน้ํามันปาล์มดิบ 160,000 ตัน
พุธที่ 28 พ.ย.61
ปรับสมดุลน้ํามันปาล์ม เร่งนําไปผลิตไฟฟ้า
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งแก้ไขปัญหาราคาน้ํามันปาล์มและปาล์มน้ํามันตกต่ํา โดยให้การไฟฟ้าฝ่ายผลิตแห่งประเทศไทยนําน้ํามันปาล์มดิบ 160,000 ตัน จากจ.กระบี่ สุราษฎร์ธานี และชุมพร ไปเป็นวัตถุดิบผลิตกระแสไฟฟ้าที่โรงไฟฟ้าบางปะกง จ.ฉะเชิงเทรา เพื่อลดปริมาณน้ํามันปาล์มส่วนเกินภายในประเทศ โดยให้ดําเนินการตั้งแต่บัดนี้ – เดือน ก.พ.62 พร้อมทั้งสนับสนุนค่าใช้จ่ายแก่ผู้ประกอบการส่งออกน้ํามันปาล์มดิบ จํานวน 300,000 ตัน เช่น ค่าขนส่ง ค่าจัดเก็บและรักษาคุณภาพ และค่าดําเนินงาน เพื่อเพิ่มปริมาณการส่งออกไปยังตลาดต่างประเทศ เป็นเวลา 5 เดือน ทั้งนี้ รัฐบาลห่วงใยความเดือดร้อนของเกษตรกรทุกคน โดยจะให้ความช่วยเหลือทั้งในระยะสั้นและระยะยาวเพื่อให้เกิดความยั่งยืนต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมช.ธรรมนัส มอบหนังสือ ส.ป.ก. 4-01 อำเภอโป่งน้ำร้อนและอำเภอสอยดาว จังหวัดจันทบุรี
วันพุธที่ 29 มกราคม 2563
รมช.ธรรมนัส มอบหนังสือ ส.ป.ก. 4-01 อําเภอโป่งน้ําร้อนและอําเภอสอยดาว จังหวัดจันทบุรี
รมช.ธรรมนัส มอบหนังสือ ส.ป.ก. 4-01 อําเภอโป่งน้ําร้อนและอําเภอสอยดาว จังหวัดจันทบุรี มุ่งหวังให้เกษตรกรได้รับโอกาสและความเสมอภาคทางสังคม ได้มีที่ดินทํากินอย่างถูกต้องตามกฎหมาย
รมช.ธรรมนัส มอบหนังสือ ส.ป.ก. 4-01 อําเภอโป่งน้ําร้อนและอําเภอสอยดาว จังหวัดจันทบุรี มุ่งหวังให้เกษตรกรได้รับโอกาสและความเสมอภาคทางสังคม ได้มีที่ดินทํากินอย่างถูกต้องตามกฎหมาย
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังพิธีอบรมและมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01) ณ โรงเรียนเครือหวายวิทยาคม ต.โป่งน้ําร้อน อ.โป่งน้ําร้อน จ.จันทบุรี ว่า ในวันนี้ได้เดินทางมามอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01) แก่เกษตรกรในพื้นที่อําเภอโป่งน้ําร้อนและอําเภอสอยดาว จังหวัดจันทบุรี จํานวน 150 ราย 173 แปลง เนื้อที่ประมาณ 1,713 ไร่ เพื่อเป็นขวัญและกําลังใจแก่เกษตรกรผู้ที่ได้รับอนุญาตให้เข้าทําประโยชน์ในเขตปฏิรูปที่ดิน อีกทั้งยังเป็นการอํานวยความสะดวกให้แก่พี่น้องเกษตรกรในพื้นที่ห่างไกลที่ไม่ต้องเดินทางไปที่สํานักงานปฏิรูปที่ดินจังหวัดจันทบุรี
"เกษตรกรที่ได้รับอนุญาตให้เข้าใช้ประโยชน์ในเขตปฏิรูปที่ดินแล้ว จะทําให้เกษตรกรได้รับโอกาสและความเสมอภาคทางสังคม ได้มีที่ดินทํากินอย่างถูกต้องตามกฎหมายในการประกอบอาชีพเกษตรกรรม ซึ่งกระทรวงเกษตรฯ มุ่งหวังให้พี่น้องเกษตรกรมีชีวิตความเป็นอยู่ที่ดีขึ้น สามารถประกอบอาชีพได้อย่างมั่นคงและยั่งยืนต่อไป" ร้อยเอก ธรรมนัส กล่าว
ทั้งนี้ จังหวัดจันทบุรีมีพระราชกฤษฎีกากําหนดให้เป็นเขตปฏิรูปที่ดิน เนื้อที่ทั้งหมด 398,843 ไร่ เป็นเนื้อที่เขตดําเนินการปฏิรูปที่กงดิน เนื้อที่ประมาณ 302,818 ไร่ ครอบคลุมพื้นที่ 5 อําเภอ โดยได้ดําเนินการจัดที่ดินให้เกษตรกรแล้วทั้งสิ้น 14,965 ราย 19,464 แปลง เนื้อที่ประมาณ 238,141 ไร่ ซึ่งในปีงบประมาณ 2562 ที่ผ่านมา ได้มีผลงานการจัดที่ดินให้แก่เกษตร จํานวน 320 ราย 373 แปลง เนื้อที่ประมาณ 3,278 ไร่
กลุ่มงานโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ทอท.ชี้แจงกรณีข่าวความล่าช้าในการให้บริการออกวีซ่า ที่ท่าอากาศยาน (Visa On Arrival: VOA)
วันเสาร์ที่ 30 ธันวาคม 2560
ทอท.ชี้แจงกรณีข่าวความล่าช้าในการให้บริการออกวีซ่า ที่ท่าอากาศยาน (Visa On Arrival: VOA)
ทอท.ชี้แจงกรณีข่าวความล่าช้าในการให้บริการออกวีซ่า ที่ท่าอากาศยาน (Visa On Arrival: VOA)
วันที่ 26 ธันวาคม 2560 นายนิตินัย ศิริสมรรถการ กรรมการผู้อํานวยการใหญ่ บริษัท ท่าอากาศยานไทย จํากัด (มหาชน) (ทอท.) กระทรวงคมนาคม ชี้แจงกรณีที่เว็บไซต์ไทยรัฐเสนอข่าวความล่าช้าในการให้บริการออกวีซ่าที่ท่าอากาศยาน (Visa On Arrival: VOA) โดยเนื้อหาข่าวอ้างถึง นายวิชิต ประกอบโกศล นายกสมาคมไทยธุรกิจการท่องเที่ยว (ATTA) เรียกร้องให้หน่วยงานที่เกี่ยวข้องแก้ไขปัญหาความล่าช้าในการให้บริการออก VOA โดยเฉพาะในช่วงฤดูกาลท่องเที่ยว (High Season) ที่มีเที่ยวบินลงพร้อมกันหนาแน่น ซึ่งพบว่าใช้เวลาในการออก VOA ประมาณ 3-4 ชั่วโมงและมักเกิดปัญหานี้กับนักท่องเที่ยวชาวจีนและอินเดีย นอกจากความล่าช้าในการให้บริการออก VOA แล้ว ในส่วนของอัตราค่าบริการการออก VOA นั้นมีค่าบริการสูงถึง 2,000.- บาท ซึ่งต่างจากค่าธรรมเนียมการขอวีซ่าล่วงหน้าในประเทศจีน 1,500.- บาท แต่กลับไม่ได้รับการบริการที่รวดเร็วเหมาะสมกับราคาที่ตั้งไว้ จึงอยากให้หน่วยงานที่เกี่ยวข้องเร่งปรับปรุงมาตรฐานการให้บริการออก VOA ให้เรียบร้อยและรวดเร็วขึ้นเพื่อแก้ไขภาพลักษณ์ และลดการเสียโอกาสในการดึงตลาดนักท่องเที่ยวที่จะเดินทางเข้ามาในอนาคต
ทอท. ขอชี้แจงว่า ได้ประสานสํานักงานตรวจคนเข้าเมือง (ตม.) ทราบว่า การให้บริการออก VOA นั้นใช้ขั้นตอนการคัดกรองตามกฎหมายเช่นเดียวกับการออกวีซ่าที่สถานทูตตามหลักความมั่นคง โดยปกติจะใช้เวลาประมาณ 3 นาที ต่อคน และด้วยเวลาที่จํากัดของ ตม. จึงจําเป็นต้องเน้นมาตรการการคัดกรองอย่างละเอียด เพื่อเป็นการป้องกันไม่ให้เกิดการอาศัยโอกาสของกลุ่มขบวนการหรือมิจฉาชีพแฝงตัวเป็นนักท่องเที่ยวเข้ามาประเทศไทย สําหรับกรณีเหตุความล่าช้าที่มีการกล่าวว่าใช้เวลาประมาณ 3-4 ชั่วโมงในการรอคิวนั้น มีความเป็นไปได้จากสาเหตุผู้โดยสารสะสมในช่วงเที่ยวบินลงหนาแน่น ทั้งนี้ นักท่องเที่ยวที่นิยมขอ VOA มากที่สุดได้แก่นักท่องเที่ยวชาวจีนและอินเดีย โดยที่ด่านตรวจคนเข้าเมือง ท่าอากาศยานสุวรรณภูมิและท่าอากาศยานดอนเมืองมีผู้ขอ VOA สูงสุด เฉพาะที่ท่าอากาศยานสุวรรณภูมิ มีผู้ขอ VOA ประมาณ 6,000 - 7,000 คนต่อวัน สําหรับค่าบริการออก VOA ในอัตรา 2,000.- บาทต่อคนนั้น กรมการกงสุล กระทรวงการต่างประเทศเป็นผู้กําหนด
แนวทางการแก้ไขที่ได้ดําเนินการแล้ว
1. ทาง ตม. ได้เปิดช่องตรวจขาเข้าเฉพาะสําหรับผู้โดยสารที่ได้รับ VOA แล้วสามารถใช้บริการที่ช่องตรวจนี้ โดยไม่ต้องไปต่อคิวรวมกับผู้โดยสารปกติ
2. ทอท. ได้ประสานงานแลกเปลี่ยนข้อมูลกับ ตม. เพื่อร่วมกันวางแผนบริหารจัดการความ
หนาแน่นของผู้โดยสารที่ต้องการขอ VOA
3. ทอท.ได้สนับสนุนเจ้าหน้าที่ให้คําแนะนําข้อมูล และอํานวยความสะดวกตรวจเอกสารการเดินทางเบื้องต้น รวมทั้งจัดคิวการให้บริการแก่ผู้โดยสารที่ต้องการขอ VOA
4. ทอท.สนับสนุนอุปกรณ์อํานวยความสะดวกเพิ่มเติมเพื่อเพิ่มประสิทธิภาพในการให้บริการ เช่น เสากันคิวผู้โดยสาร (Fork Line), เก้าอี้พักคอย, โต๊ะและอุปกรณ์ในการกรอกเอกสาร ฯลฯ
แนวทางการแก้ไขที่มีแผนจะดําเนินการ
1. เพิ่มพื้นที่การให้บริการออก VOA
2. ประสานหน่วยที่เกี่ยวข้องในการจัด Slot ของสายการบินจากประเทศที่นิยมขอ VOA ไม่ให้ลงในเวลาใกล้เคียงกันหรือพร้อมกัน
----------------------------
รัฐบาลไทย-ข่าวทำเนียบรัฐบาล-กระทรวงเกษตรฯ จัดจุดรับรองและบริการประชาชนทุกวัน
วันพุธที่ 23 พฤศจิกายน 2559
กระทรวงเกษตรฯ จัดจุดรับรองและบริการประชาชนทุกวัน
กระทรวงเกษตรฯ จัดจุดรับรองและบริการประชาชนทุกวัน ณ จุดที่ 13 สวนสราญรมย์ (ทําเนียบองคมนตรี) พร้อมให้บริการอย่างต่อไป
นายธีรภัทร ประยูรสิทธิ ปลัดกระทรวงเกษตรและสหกรณ์ เปิดเผยว่า กระทรวงเกษตรและสหกรณ์ ได้จัดจุดรับรองและบริการประชาชน เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช ณ จุดที่ 13 สวนสราญรมย์ (ทําเนียบองคมนตรี) ตั้งแต่วันที่ 20 ต.ค. - 22 พ.ย. 2559 รวม 34 วัน เพื่อให้บริการแก่ประชาชนที่มาร่วมสักการะพระบรมศพ พระบาทสมเด็จพระปรมินทรมหาภูมิพลอดุลยเดช โดยจุดรับรองดังกล่าว ได้มีประชาชนมาใช้บริการประมาณ 233,600 คน ซึ่งภายในจุดรับรองประกอบด้วย จุดสักการะพระบาทสมเด็จพระปรมินทรมหาภูมิพลอดุลยเดช มีประชาชนเข้าถวายสักการะพระบรมฉายาลักษณ์เกือบ 90,000 คน จุดลงนามแสดงความอาลัย มีประชาชนร่วมลงนามแสดงความอาลัยประมาณ 94,400 คน และจุดแสดงนิทรรศการเกี่ยวกับพระราชกรณียกิจของพระบาทสมเด็จพระปรมินทรมหาภูมิพลอดุลยเดช ซึ่งจัดขึ้นโดย กรมชลประทาน กรมฝนหลวงและการบินเกษตร และกรมพัฒนาที่ดิน นอกจากนี้ กระทรวงเกษตรฯ ได้แจกจ่ายน้ําดื่มไปแล้วประมาณ 150,000 ขวด อีกทั้งยังแจกจ่ายผลไม้ซึ่งรับซื้อมาจากเกษตรกรโดยตรง ประมาณ 10 ตัน อาทิ ลองกอง และส้ม เป็นต้น และยังมีการแจกจ่ายอาหาร เครื่องดื่ม และขนม อีกด้วย
ทั้งนี้ กระทรวงเกษตรฯ จะยังคงจัดตั้งจุดรับรองและบริการประชาชนดังกล่าวอย่างต่อเนื่อง เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช ผู้ที่เดินทางมาสักการะพระบรมศพ พระบาทสมเด็จพระปรมินทรมหาภูมิพลอดุลยเดช สามารถแวะเข้ามาใช้บริการจุดรับรองดังกล่าวได้ ณ จุดที่ 13 สวนสราญรมย์ (ทําเนียบองคมนตรี)
รัฐบาลไทย-ข่าวทำเนียบรัฐบาล-ผู้ช่วยโฆษกรัฐบาลยืนยัน รัฐบาลไม่เพิกเฉยต่อปัญหาเรื่องร้องเรียนของประชาชน สั่งการหน่วยงานที่เกี่ยวข้องเร่งดำเนินการแก้ไขปัญหาโดยเร่งด่วน
วันอังคารที่ 14 กุมภาพันธ์ 2560
ผู้ช่วยโฆษกรัฐบาลยืนยัน รัฐบาลไม่เพิกเฉยต่อปัญหาเรื่องร้องเรียนของประชาชน สั่งการหน่วยงานที่เกี่ยวข้องเร่งดําเนินการแก้ไขปัญหาโดยเร่งด่วน
พันเอกหญิง ทักษดาฯ ผู้ช่วยโฆษกรัฐบาลยืนยัน รัฐบาลไม่เพิกเฉยต่อปัญหาเรื่องร้องเรียนของประชาชน สั่งการหน่วยงานที่เกี่ยวข้องเร่งดําเนินการแก้ไขปัญหาโดยเร่งด่วน
วันนี้ (14 ก.พ. 60) เวลา 14.25 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิง ทักษดา สังขจันทร์ผู้ช่วยโฆษกประจําสํานักนายกรัฐมนตรี ได้กล่าวถึงเรื่องที่นายกรัฐมนตรีปรารภต่อที่ประชุมครม. เกี่ยวกับเรื่องร้องเรียนของประชาชนผ่านศูนย์ดํารงธรรมว่า ในช่วงที่ผ่านมามีเรื่องร้องเรียนผ่านศูนย์ดํารงธรรมเป็นจํานวนมาก ส่วนใหญ่จะเป็นเรื่องเกี่ยวกับคดีต่าง ๆ ความไม่เป็นธรรม และการปล่อยปละละเลยของเจ้าหน้าที่ตํารวจ ซึ่งรัฐบาลไม่ได้เพิกเฉยต่อปัญหาเหล่านี้ โดยยืนยันว่าจะดูแลแก้ไขปัญหาต่าง ๆ ให้กับประชาชนทุกคน รวมถึงปัญหาเรื่องสาธารณูปโภคต่าง ๆ ไม่ว่าจะเป็นสาธารณูปโภคขั้นพื้นฐานที่อยู่ในท้องถิ่นที่ยังไม่ครอบคลุมและให้บริการไม่เพียงพอกับความต้องการของประชาชนในพื้นที่ เช่น เรื่องน้ําประปา ไฟฟ้า ฯลฯ ซึ่ง นายกรัฐมนตรี ได้สั่งการให้รัฐมนตรีที่เกี่ยวข้องไปดูแลและแก้ไขปัญหาให้กับประชาชนครอบคลุมทุกส่วน รวมทั้งให้องค์กรบริหารปกครองส่วนท้องถิ่นแก้ไขปัญหาตั้งแต่ต้นทางเพื่อป้องกันไม่ปัญหาลุกลามบานปลายขยายไปสู่ส่วนอื่นต่อไป
ขณะที่ปัญหาการจราจรที่เกิดขึ้นในปัจจุบันนั้น นายกรัฐมนตรี รับทราบและเข้าใจถึงปัญหาดังกล่าว โดยขณะนี้ประเทศไทยกําลังปรับปรุงสาธารณูปโภคขั้นพื้นฐานต่าง ๆ ทั้งเรื่องระบบคมนาคมขนส่งมวลชน ในระหว่างนี้จึงขอให้ประชาชนอดทนไปก่อน โดยพลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม ซึ่งดูแลรับผิดชอบเรื่องนี้กําลังเร่งแก้ไขปัญหา โดยสั่งการให้เจ้าหน้าที่ตํารวจจราจรและหน่วยงานที่เกี่ยวข้องดูแลแก้ไขปัญหาอย่างใกล้ชิด
อีกทั้ง นายกรัฐมนตรี ได้กล่าวถึงเกี่ยวกับเรื่องการจําหน่ายเครื่องดื่มแอลกอฮอล์และสุราใกล้บริเวณสถานศึกษาว่า โดยขอให้หน่วยงานที่เกี่ยวข้องสร้างการรับรู้เรื่องดังกล่าวให้ประชาชนรับทราบและเข้าใจในสิ่งต่าง ๆ ที่รัฐบาลกําลังเร่งแก้ไขปัญหา ซึ่งบางเรื่องต้องใช้ระยะเวลาในการดําเนินการและแก้ไขปัญหาที่เกิดขึ้น อย่างไรก็ตามปัญหาและเรื่องต่าง ๆ ที่รัฐบาลได้มีการแก้ไขไปแล้วขอให้ประชาชนทุกคนช่วยกันรักษาไว้ไม่ให้ปัญหากลับมาเกิดขึ้นอีกอย่างไม่จบสิ้น
พร้อมทั้ง นายกรัฐมนตรี ได้กล่าวเน้นย้ําเรื่องปัญหาการตรวจสอบการทุจริตคอร์รัปชั่นว่า ให้หน่วยงานต่าง ๆ ปฏิบัติหน้าที่ด้วยความซื่อสัตย์ รวมถึงสํานักงานคณะกรรมการป้องกันและปราบปรามการทุจริตในภาครัฐ (ป.ป.ท.) และหน่วยงานที่เกี่ยวข้องกับการแก้ไขปัญหาทุจริตขอให้ร่วมกันทํางานและจับมือกับหน่วยงานองค์กรอิสระเพื่อแก้ไขปัญหาการทุจริตต่าง ๆ ของประเทศให้หมดสิ้นไป อันจะนําไปสู่การสร้างความเชื่อมั่นจากต่างประเทศที่มีต่อประเทศไทย
--------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีไม่สนกระแสความคิดปลุก “ชวน หลีกภัย” เป็นนายกรัฐมนตรี ระบุประเทศไทยมีสถาปัตยกรรมทางการเมือง จะเอาประเทศอื่นมาเป็นบรรทัดฐานไม่ได้
วันอังคารที่ 15 พฤษภาคม 2561
นายกรัฐมนตรีไม่สนกระแสความคิดปลุก “ชวน หลีกภัย” เป็นนายกรัฐมนตรี ระบุประเทศไทยมีสถาปัตยกรรมทางการเมือง จะเอาประเทศอื่นมาเป็นบรรทัดฐานไม่ได้
นายกรัฐมนตรีไม่สนกระแสความคิดปลุก “ชวน หลีกภัย” เป็นนายกรัฐมนตรี ระบุประเทศไทยมีสถาปัตยกรรมทางการเมือง จะเอาประเทศอื่นมาเป็นบรรทัดฐานไม่ได้
วันนี้ (15 พฤษภาคม 2561) เวลา 12.50 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา กล่าวภายหลังการประชุมคณะรัฐมนตรีถึงกรณี มหาธีร์ โมฮัมหมัด วัย 92 ปี ชนะการเลือกตั้งมาเลเซีย เมื่อสัปดาห์ที่ผ่านมา และมีกระแสความคิดปลุก “ชวน หลีกภัย” มาเป็นนายกรัฐมนตรี อีกครั้ง เพื่อสู้เลือกตั้งกับพรรคหนุนคณะรักษาความสงบแห่งชาติ ว่า
“ก็เป็นเรื่องของท่าน ท่านจะปลุกอะไรยังไงก็แล้วแต่ เราเป็นประเทศไทย เราก็ควรจะมีสถาปัตยกรรมของไทยเอง ทั้งในด้านการเมือง การพัฒนาต่าง ๆ การขจัดความขัดแย้ง เขาเรียกว่าการสร้างสถาปัตยกรรมทางการเมืองของไทยใหม่ เราจะเอาประเทศอื่นมาเป็นบรรทัดฐานไม่ได้ เพราะคนไทยไม่เหมือนคนอื่น เราก็มีความเป็นไทยของเราเอง ก็อย่างดูถูกประชาชนคนไทยของเรา”
-------------------------------------------
รัฐบาลไทย-ข่าวทำเนียบรัฐบาล-สำนักงานสลากฯ เปลี่ยนแปลงการออกรางวัลสลาก จากวันที่ 2 พฤษภาคม 2563 เป็นวันที่ 16 พฤษภาคม 2563 [กระทรวงการคลัง]
วันพุธที่ 15 เมษายน 2563
สํานักงานสลากฯ เปลี่ยนแปลงการออกรางวัลสลาก จากวันที่ 2 พฤษภาคม 2563 เป็นวันที่ 16 พฤษภาคม 2563 [กระทรวงการคลัง]
เปลี่ยนแปลงการออกรางวัลของสลากงวดวันที่ 1 เมษายน 2563 จากวันที่ 2 พฤษภาคม 2563 เป็นวันที่ 16 พฤษภาคม 2563 ตั้งแต่เวลา 14.30 – 16.00 น. ณ ห้องออกรางวัลสลาก สํานักงานสลากกินแบ่งรัฐบาล และจะไม่มีการจําหน่ายสลากงวดวันที่ 16 พฤษภาคม 2563 อีกหนึ่งงวด
วันนี้ (15 เมษายน 2563) เวลาประมาณ 12.00 น. ที่ห้องประชุมอเนกประสงค์ ชั้น 3 สํานักงานสลากกินแบ่งรัฐบาล จ.นนทบุรี นายพชร อนันตศิลป์ ประธานกรรมการสลากกินแบ่งรัฐบาล กล่าวถึงการออกรางวัลของสลากงวด 1 เมษายน 2563 ว่า ตามที่ได้มีการเปลี่ยนแปลงวันออกรางวัลของสลาดงวดดังกล่าว เป็นวันที่ 2 พฤษภาคม 2563 นั้น โดยที่ พระราชกําหนดการบริหารราชการในสถานการณ์ฉุกเฉิน พ.ศ.2548 ที่กําหนดความเข้มข้น ในการควบคุมการแพร่ระบาดของไวรัสโควิด-19 รวมถึงมาตรการของแต่ละจังหวัดที่การคัดกรองความเคลื่อนไหวของประชากร อย่างเข้มงวด และจากการสํารวจตรวจสอบ ปริมาณสลากยังเหลืออยู่ในระบบค่อนข้างมาก ดังนั้น หากมีการออกรางวัลในวันที่ 2 พฤษภาคม 2563 จะทําให้เกิดกระบวนการเร่งในการซื้อขายสลาก เสี่ยงต่อการแพร่กระจายของการติดเชื้อ คณะกรรมการสลากกินแบ่งรัฐบาล ได้พิจารณาภายใต้ความห่วงใยในเรื่องของการแพร่กระจายของเชื้อโรค และผลกระทบที่เกิดขึ้นกับประชาชนผู้ซื้อสลากและผู้ขาย จึงมีมติให้เปลี่ยนแปลงการออกรางวัลของสลากงวดวันที่ 1 เมษายน 2563 จากวันที่ 2 พฤษภาคม 2563 เป็นวันที่ 16 พฤษภาคม 2563 ตั้งแต่เวลา 14.30 – 16.00 น. ณ ห้องออกรางวัลสลาก สํานักงานสลากกินแบ่งรัฐบาล และจะไม่มีการจําหน่ายสลากงวดวันที่ 16 พฤษภาคม 2563 อีกหนึ่งงวด
ประธานกรรมการสลากฯ กล่าวต่อไปอีกว่า ในส่วนของการจําหน่ายผ่านช่องทางออนไลน์นั้น คณะกรรมการฯ ได้มอบหมายให้สํานักงานฯ ไปศึกษาเพิ่มเติมให้รอบคอบ โดยเฉพาะอย่างยิ่งในด้านกฎหมาย และผลกระทบต่อประชาชน ผู้ซื้อ ผู้ค้าเดิม ในทุกมิติ ก่อนจะนําเสนอคณะกรรมการเพื่อพิจารณาต่อไป
รัฐบาลไทย-ข่าวทำเนียบรัฐบาล-พม. เร่งช่วยเหลือผู้ด้อยโอกาสและประสบปัญหาทางสังคม ที่ จ.กำแพงเพชร นครราชสีมา และปราจีนบุรี
วันศุกร์ที่ 10 สิงหาคม 2561
พม. เร่งช่วยเหลือผู้ด้อยโอกาสและประสบปัญหาทางสังคม ที่ จ.กําแพงเพชร นครราชสีมา และปราจีนบุรี
พม. เร่งช่วยเหลือผู้ด้อยโอกาสและประสบปัญหาทางสังคม ที่ จ.กําแพงเพชร นครราชสีมา และปราจีนบุรี
วันนี้ (10 ส.ค. 61) เวลา 08.00 น.นางไพรวรรณ พลวัน รองปลัดกระทรวงการพัฒนาสังคมและความมั่นคงของมนุษย์(รองปลัด พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 109/2561 เพื่อรับทราบปัญหาทางสังคม ที่เกิดขึ้นในแต่ละวัน และร่วมหาแนวทางการป้องกันและแก้ไขปัญหา โดยมีผู้บริหารและผู้แทนจากหน่วยงานในกระทรวง ร่วมการประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์
จากกรณีหญิงวัย 59 ปี สุขภาพร่างกายไม่แข็งแรง ต้องรับภาระเพียงลําพังเลี้ยงดูหลานสาววัย 1 ขวบ ที่ป่วยเป็นโรคลิ้นหัวใจรั่ว เลือดอุดตัน ปากแหว่งเพดานโหว่ และมีปัญหาเรื่องการได้ยิน ด้านแม่ของเด็กหญิงทอดทิ้งหนีไป ครอบครัวมีฐานะยากจน บางวันต้องรินน้ําข้าวใส่น้ําตาลให้หลานกินแทนนม ที่ จังหวัดกําแพงเพชร และกรณีหญิงชราวัย 73 ปี สุขภาพร่างกายไม่แข็งแรง สายตาฝ้าฟาง และแขนขาอ่อนแรง ถูกลูกชายคนเดียวทอดทิ้งไป ไม่เคยกลับมาเหลียวแล อีกทั้งต้องรับภาระเพียงลําพังเลี้ยงดูหลานชายวัย 9 ขวบ ทั้ง 2 ชีวิตอาศัยในบ้านสังกะสีสภาพเก่าทรุดโทรมใกล้ผุพัง ครอบครัวมีฐานะยากจน อาศัยเพื่อนบ้านแบ่งปันอาหารให้กินประทังชีวิต ที่จังหวัดนครราชสีมา อีกกรณีหญิงชราวัย 73 ปี ต้องรับภาระดูแลลูกสาววัย 39 ปี ที่พิการขาด้วน อีกทั้งยังป่วยเป็นโรคหัวใจ และโรคไตระยะสุดท้าย ต้องล้างไตทางช่องท้อง 5 ครั้งต่อวัน ทั้ง 2 ชีวิตอาศัยในบ้านสภาพเก่าทรุดโทรม ครอบครัวมีฐานะยากจน ไม่มีเงินเพียงพอค่ารักษาพยาบาล ที่จังหวัดปราจีนบุรี นั้น ได้กําชับให้พัฒนาสังคมและความมั่นคงของมนุษย์จังหวัด (พมจ.) ได้แก่ พมจ.กําแพงเพชร พมจ.นครราชสีมา และ พมจ.ปราจีนบุรี พร้อมทีม One Home ทั้ง 3 จังหวัด เร่งลงพื้นที่ เพื่อตรวจสอบข้อเท็จจริงและประเมินทางสังคมของทั้ง 3 ครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็ก คนพิการ และผู้สูงอายุของกระทรวง พม. พร้อมมอบสิ่งของเครื่องใช้ที่จําเป็น อุปกรณ์การศึกษา อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของผู้ที่ป่วยอย่างใกล้ชิด ดูแลเรื่องการศึกษาของเด็กที่กําลังศึกอย่างต่อเนื่องในระยะยาว และดูแลเรื่องการปรับปรุงสภาพที่อยู่อาศัยให้มั่นคงแข็งแรง และถูกสุขลักษณะ พร้อมให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม รวมถึงให้คําแนะนําในเรื่องการส่งเสริมการประกอบอาชีพแก่ครอบครัว เพื่อสร้างรายได้ที่เพียงพอและมั่นคง พร้อมร่วมกันหาแนวทางการช่วยเหลือในระยะยาวต่อไป
ทั้งนี้ หากประชาชนพบเห็นหรือประสบปัญหาทางสังคม สามารถขอความช่วยเหลือได้ที่ศูนย์ช่วยเหลือสังคม สายด่วน 1300 ตลอด 24 ชั่วโมง ซึ่งกระทรวง พม. พร้อมประสานหน่วยงานที่เกี่ยวข้องเพื่อดําเนินการช่วยเหลือต่อไป